
Қазақстан Республикасы Құрылтайының депутаттарын сайлауда дауыс беру тәртібі

2026 жылғы 23 тамызда Қазақстан Республикасы Құрылтайының депутаттарын сайлау өтеді.
Сайлау учаскесінде сол сайлау учаскесіндегі тізімге енгізілген сайлаушылар, сондай-ақ есептен шығару куәліктерін ұсынған адамдар жеке басын куәландыратын құжатын көрсетуі бойынша дауыс бере алады. 
Әр сайлаушы жеке дауыс береді. 
Сайлау бюллетені жасырын дауыс беруге арналған кабинада өзі жақтап дауыс беретін саяси партия атауының оң жағындағы бос шаршыға не «Бәріне қарсымын» деген жолдағы бос шаршыға белгі қою арқылы толтырылады.  
Бюллетеньді өз бетінше толтыруға мүмкіндігі жоқ сайлаушы өзі сенетін және оның тегі дауыс бергеннен кейiн сайлаушылардың тiзiмiне енгізіліп, тұсына сайлаушының бюллетень алғандығы жөнiнде қолы қойылатын адамның көмегін пайдалануға хақылы.
Мыналар ондай адам болуға тиiс емес: сайлау комиссиясының мүшесi, жергiлiктi өкiлдi немесе атқарушы органның лауазымды адамы, кандидаттың сенiм бiлдiрген адамы, бұқаралық ақпарат құралдарының өкiлi, тиiстi сайлау комиссиясында тiркелген байқаушы.
	Толтырылған бюллетеньді сайлаушы дауыс беруге арналған жәшікке салады.

